
Akvárium automatizálás

A TDK dolgozat témája: Egy növényes akvárium automatizálásának elkészítése és bemutatása. Az akvarisztika ezen ágában napi szinten kell az akváriumot kezelni. Napi teendők közé tartoznak: a növénytápok adagolása, a széndioxid és a világítás be-ki kapcsolása, etetés idejére a szűrő kikapcsolása, hőmérséklet ellenőrzés, illetve ehhez kötődik a hűtés/fűtés kapcsolása is.
(Egyeseknek napi teendője közé tartozik a PH mérés, a víz vezetőképességének mérése is.) Az automatizálás ezek feladatok többségét (vagy akár az egészet) segít megoldani, további kényelmi funkciókkal ellátva (Napkelte- Naplemente szimuláció, adatok rögzítése későbbi kielemezésre).
Az igényes megjelenés végett a berendezés egy akvárium alá tehető emelvényben található, mely elején egy LCD kijelző az akváriummal kapcsolatos információkat jeleníti meg.
A bútor mérete 40*40*15cm. Ebben az emelvényben helyezkedik el a teljes berendezés.
A berendezésben található elektronikánál fontosnak tartom a költséghatékony megoldást, ezért Arduino panelt és modulokat használtam fel, melyeket saját áramkörökkel is kiegészítettem „lyukraszteres” panelon.
A berendezés beállítását megtehetjük a felprogramozás idejében is, de könnyebb és átláthatóbb beállítás végett csatlakozhatunk bluetooth kapcsolaton keresztül PC-hez is.
A PC programot C# nyelven írtam. A program segít a felhasználónak átlátni és módosítani a rengeteg beállítást.
 



